السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد طيب الله مسائكم بالخيرات والبركات
واسأل الله ان يشرح صدورنا ويرزقنا الحكمة والبصيرة والتوفيق لما يحب ويرضى ونسأله حسن الختام هذا اللقاء هو عودا الى لقاءات عطور السكينة فنسأل الله ان يسكن قلوبنا وارواحنا وعقولنا
عنون بعنوان حتى الشوكة اليوم ان شاء الله نتكلم عن بعض العطور التي اذا استنشقها الانسان المسلم بدئ روعه فسكنت نفسه وارتاحت روحه فاليوم ان شاء الله عن الله احدثكم
والله جل جلاله سبحانه وتعالى قال جل شأنه عن نفسه ليس كمثله شيء ليس كمثله شيء وهذه الاية ربما يحصر البعض مفهومها في نطاق اكاديمي فقط ولكن لها معاني اوسع بكثير
تتعلق بالسكينة والهدوء والراحة ليس كمثله شيء في قربه منك وليس كمثله شيء بوده اليك وليس كمثله شيء في لطفه بك وليس كمثله شيء في تكريمه لك ايها المؤمن وليس كمثله شيء
باختيار ما يصلحه وتقدير ما يعود عليك بالخيرات والبركات ليس كمثله شيء يقول الله سبحانه وتعالى ان ربي قريب هذا معنى عندما تعيش بقلبك وروحك معه تعلم انه اقرب من كل الذين تحبهم
واقرب من كل الذين يحبونك اه والله ان ربي قريب وحاشى ان يخذلك وهو يعلم ان قلبك قبل لسانك يردد ان معي ربي ولذلك الله سبحانه وتعالى يقدر عليك احيانا
ماء يسرع عودتك اليه ويعجل باوبتك اليه سبحانه وتعالى فمتى ستقول اني منكسر فاجبرني ان لم يكن ثم كسر يعني انت لو ما اتكسرتش وفي حد كسر خاطرك او حصل لك ازى
هل بسهولة هتقول اجبرني الدنيا مليانة كسر في واحد ممكن يكسرك بكلمة واحد ممكن يكسرك بنزرة في واحد ممكن يكسرك بغيبة والتاني بنميمة وفي واحد وممكن يكسرك ان فعلا يمد ايده عليك
كل دي نوع من انواع الكسور ان لم يكن ثم كسر في اليوم والليلة ربما انت لا تقول اللهم اجبرني اليس كذلك فيراك الله سبحانه وتعالى هو انت بعيد فيقربك
بهذه الامور فتجد كبد الحياة الحياة خلقت وطبعت على كدر. ليه عشان ما نرشقش معها ونتمسك بها الله سبحانه وتعالى في سورة المؤمنون حكى لنا قصة المجيء فحكى الله سبحانه وتعالى
عن تدرج مجيء الانسان فقال ولقد خلقنا الانسان من سلالة من طين وبعدين ثم جعلناه نطفة في قرار مكين وبعدين ثم خلقنا النطفة علقة فخلقنا العلقة مضى فخلقنا المضغة عظاما فكسونا العظام لحما
ثم انشأناه خلقا اخر. فتبارك الله فتبارك الله احسن الخالقين هذه الاية بتحكي لنا تطور خلق الجنين الاية اللي بعدها ايه ثم انكم بعد ذلك لميتون انتم ملاحزين حاجة الاية الاولى كانت بتتكلم على الجنين
والاية التانية بتتكلم على ايه على الموت في حاجة في الوسط وقعت صح في حاجة باقية هو الكلام عن الحياة فين هو الكلام عن الزمن ده فين الزمن ده يا مسكين بالنسبة للباقي
لا يستحق ان يذكر لو عاوز تعرفه جد جدك اللي مات بقاله مية سنة مية وخمسين متين سنة هو فين دلوقتي مات وهو عنده خمسين سنة هو فين دلوقتي؟ بقى له تلتميت سنة تحت الارض. مدرك
فالحتة الجزء الحياة اللي عاشه ده هو صغير اوي اوي اوي لدرجة القرآن كأنه كأن الاية بتقول لك انت محتاج تعمل زوم جامد اوي عشان تشوفه. انه ايه حاجة يكاد يكون مش هتشوفه
فكأن الاية تقول لك قصير لا يحتاج ان يذكر ثم انكم بعد ذلك لميتون. ثم انكم يوم القيامة تبعثون فشوفتي بقى الحياة اللي انت مقضياها دي وقاعدة بتسمعي بقى ما لا يحبه الله
وقاعدة بتبعدي اكتر واكتر واعادت حريصة جدا انك تجيبي مجموعة من اللايكات ويعني جعانة قوي لان الناس تثني على شكلك وتسني على جمالك وانت عارفة ان هذا لا يرضي رب
كل ده عشان ايه عشان خمس ست عشر سنين على مواقع التواصل الاجتماعي عشت الوهم ده فايه اللي يحصل الدنيا دي بقى ربنا بما انها صغيرة يقدر عليك اشياء تأتي بك
يراك وانت تطرق الابواب تفشل هنا وتحبط هناك هذا يعاتبك وهذا يزعجك كل ده ليه لتسرع في اقبالك انك ترجع له حتى وانت تتعسر وتقوم وتقع تقع وتبكي ثم لا تجد مفرا من ان تأتي مكسورا لبابه. باكيا خجلا
فيقبلك سبحانه وتعالى وكأن قلبك حضر فيه معنى ان جافوك فانا حبيبك وان الموك فانا طبيبك سبحان الله الانسان اما يعيش المعنى ده يبدأ يهدى ويعرف يعني ايه ان ربي قريب
والناس القريبين منك ممكن يأزوك ممكن مش يهتموا بك. دنيا بيع فيها يوسف يا جماعة الكريم ابن الكريم ابن الكريم ابن الكريم. كان لي قاء مرة سميته هكذا دنيا بيع فيها يوسف. استني منها ايه
دنيا شج فيها رأس محمد. مستني منها ايه فابوا ان يضيفوهما سبحان الله! فيا ما تحزنش ان جهلوا قيمتك. فيه ناس ما تعرفش قيمتك قرية كاملة ما فتحتش بابها لنبي وولي
عشان يطعموا موسى والخضر. قرية كاملة فمهما قدر عليك بعض الالام من البشر الله يعلم قدرك عشان كده عن الله احدثكم ان ربي قريب وعن الله احدثكم يقول ربكم هو علي هين. في قصة يحيى وعيسى
الله يقول هو علي هين عشان كده مهم قوي ان احنا ما نفكرش في صعوبة الزروف اللي حوالينا والتضييق الحاصل لكن نفكر في قوة الرب الذي ندعوه ونعبده وننتمي وننتسب لشرعه
عشان كده اوعى تخلي فوضى الحياة تقلقك ربك سيتولى تربيتك بطريقة مبهرة كل شيء صدقني هو مقدره عليك يسير لصالحك مهما بدا في نظرك سلبيا الله يدبر الامور بحكمة تتخطى فهمك. اه والله
عشان كده دايما بنقول في الازمات ما تفكرش كتير قوي اكتر من اللازم فكر اه بس بلاش اكثر من اللازم. امال اعمل ايه؟ استغفر كتير. الله يفتح بالاستغفار ابوابا لا تفتح بالتفكير
احيانا انت بتبقى يعني ايه مؤمن بدماغك حبتين يعني فبتتقفل قفلة عشان تعرف ليس لها من دون الله كاشفة ومش هتتفتح الا بالمفتاح ده. ده مفتاح الخزنة الوحيد اللي بيفتح
عشان كده دايما شعارك سدة الطرق الا اليك. كل الطرق تصدق الا اليك. الطريق مفتوح. ما بيتسدش عشان كده عن الله احدثكم انك تدرك هذه الجملة عبقرية الندية من النبي صلى الله عليه وسلم لما بيقول ناصيتي بيدك. ياه
كيف تقلق وروحك انت تعلم ان ناصيتها بيد ارحم الراحمين قل لنفسك يعرفني الله جيدا وبالمناسبة لا شيء عز على قلبك من هذا ما فيش حاجة اعز على قلبك من ان الله يعرفك جيدا
مهما كان في بعض الالام زاهرا والله انت مسكين انت مش قرأت النهاردة في سورة الكهف السفينة اللي اتسقطت شفت السفينة وهي بتسقط وشفت اللي الغلام وهو بيتقتل وشفت الجدار اللي في قرية ما حدش بيعبر النبي والولي فالسفينة لو لم تسقط لسلبت
الملك الظالم هياخدها فيبتلي الله بالصغيرة لينجي من الكبيرة يديك واحدة صغيرة عشان تفلت من الكبيرة بنتك بتصرخ على السلم ليه؟ وقعت على راسها فاتفتحها واجبها بتجري انت على السلم تلحقيها
النجفة بتاعة البيت وقعت وانت كنت تحتيها ولو كانت وقعت معك كان في ايدك الرضيع كان مات فيبتلي الله بالصغيرة لينجي من الكبيرة السفينة التي لو لم تسقب لسلبت والغل والغلام الذي لو لم يقتل
لاشقى والديه عشان كده يا جماعة في اخذ الله ودي جملة حطوها اكتبوها جوة قلوبكم بماء العينين في اخذ الله عطاء في اه في اخز الله عطاء ده دايما تبقى مستحضرينه
مع كل ثقب في سفينة حياتك وكل فقد يبارك وكل نعمة ردد اللهم صبرا على ما لم نحط به خبرا عشان كده محتاج تصرخ من اعماق اعماقك من اعماق روحك وتقول له يا رب لا امان الا امانك
كل الطرق انا اخاف منها الا طريقك. لا ملجأ الا بحماك ولا انسى الا بقرب اتأنس بمين طيب؟ قل لي بس ولا ابدية الا معك وما عند الله يبقى ولا حياة طيبة الا بين يديك
والله وبالله وتالله هتتعزب يا حبيب قلبي هتتعزب داخليا وكل الناس شايفاك مبسوط زاهريا وبيشوفوا صورك على الفيس وبيقولوا يا ليت لنا مسل ما اوتي عبدالرحمن كله مبسوط بك بس انت عارف انك مولع من جوة
وعارف انك ليل نهار فيه سكاكين بتقطع فيك ليه لانك انت مش منسجم مع الكون من حولك لان الكرات بتاعتك البيضا والحمرا وجيناتك وكل حاجة فيك متجهة بوصلتها لخالقها. الكون كله بيسبح بحمده
وانت عندك الفطرة برضو متجه لهذا الامر اما يبقى سلوكك وافكارك بتروح في حتة تانية فبتحس زي ما زي ما النفسيين بيقولوا بالانفصام فبيقطع فيك انت مش مرتاح من جوة
سيبك انك قاعد اومال تلبس لبس كويس وتركب عربية كويسة وتحاول بقدر الامكان تظل يعني هكزا ظاهرا صدقني انا وانت عارفين بدون ما حد يسمعنا ان انت من جوة متقطع
فبلاش بقى تكمل بص مهما كدبت على ناس كتير ما تكدبش على نفسك بقى فوق انت ما بتقدرش تخلو بنفسك فترة ما تقدرش تعيش معها تحس انك في وحشة لانها وحشة
دي وحشة معها لانها وحشة رايح في حتة تانية خالص فلا انسى الا بقربك تقول له كده لا حياة طيبة الا بين يديك. انا مش هاعرف اعيش. طيب. روح يا عم واركب اللي انت عاوزه. واسكن في المكان اللي انت عاوزه
عاوز تتجوز فلان يلا يا سيدي اتجوزت فلان اتبسطتي ؟ لأ. ليه ما انت اتجوزتي فلان اللي من عيلة كزا ؟ واسرته كزا ، ووضعه الاجتماعي، وضعه مش عارف ايه ، ومنصبه الحساس، مش خدت
بصحتك لا انا مش هرتاح الا اما اسكن في مكان معين. طيب يلا سافري واسكني في مكان معين. وانت يلا اتوكل على الله واعمل اللي نفسك فيه. وبعدين برضو حاسس في حاجة جوة. في شوكة جوة. عارف ليه؟ لان الله يحبك
لان الله يريدك ليه لانه ينغص عليك طريق البعد عنه والا لو حلاه في قلبك نسأل الله لك ولنا الستر. لكن ان ما زال انك من جوة في يعني ضيق من جوة ده حاجة حلوة قوي
ده من علامات انه ينغص عليك البعد عنه حتى تعود عودا حميدا فتقول له يا رب انت الكفيل بكل شيء. اعني علي ودلني عليك يا رب اعني علي. دلوني يا رب عليك
يا رب انا اعلم انك لن تتركني وانني في عنايتك يا رب انت الذي ستدلني كلما تهت طريقتها مليان مغارات بس انا عارف انك ستدلني وستعيدني اليك كل ما ابتعدت
واعلم انك ستسامحني اكثر مما استغفر وستحرسني اكثر مما الجأ وتحميني اكثر مما احب الانسان اما يعيش المعنى ده هيعرف ويعلنها بكل وضوح. يا رب اعلم انني بئس العبد. وانك نعم الرب
ولا حول ولا قوة لي الا بك يا رب الطريق طويل وليس معي الا نفسي فكن معي الطريق ده طويل اوي اوي زوجي سابني واخويا مش مهتم بيا والدي توفي
وامي ست تقلبت علي واولادي كبروا واتجوزوا وسابوني الطريق طويل اللهم ان الطريق طويل وليس معي الا نفسي. فكن معي لا املك الا نفسي كما قال الكليم والكليم قاله يا اخي انا مش لاقي يا اخي
فارشدني بحكمتك لا بحكمتي انا انا جاهل انا يا رب لو حسبتها اضيعها ده انا ما بعرفش امسك ميزانية البيت وزوجي كل شوية يعني يديني كلمتين انا زوجتي كل شوية تقول لي رح هات كزا هتجيب حاجة بايزة
انا مش عندي حكمة في الحاجات دي ما بعرفش اختار المدرس اللي يعلم اولادي هختار دستور لحياتي ارشدني بحكمتك لا بحكمة ودلني يا رب على ما تشاء لا على ما اشاء
فانت تعلم ولا اعلم وانت تقدر ولا اقدر انت صاحب الامر وانا ليس لي من الامر شيء انا رب مش لي ده اللي يديك الامان يا جماعة الامان انك تستشعر
ان ناصيتك بيده وان حكمه ماض فيك وعدل فيك بالمناسبة مش عشان هو ماضي بس لأ وعدل فيك عشان كده اهل السلوك عما بيسألوا ايه اروع احساس في الحب قال لك الامان
انك تشعر ان احدهم ممسك بقلبك لا بيديك عشان كده من رحمة الله ان قلوبنا وارواحنا بيديه يا سلام طب ما تستشعر ان روحك وقلبك وناصيتك ناصيتك المعصية مقدمة الرأس يعني مطبخ الفكر ومطبخ القرارات ومطبخ كل حاجة
اما تعيش المعنى ده هتفوق سبحان الله! هتلاقي نفسك كده بتستنشق عبير الانس وعبير السكينة هتتيقن ونحن عن الله نحدثكم ان ما عنده باق وما عندنا ينفد عشان كده يا جماعة احبب من شئت
دي وصية امين السماء لامين الارض. جبريل بيقول للنبي صلى الله عليه وسلم يا محمد احبب من شئت فانك مفارقه قاعدة يا جماعة قاعدة بتديك كده كمية سبات وسعادة وسكينة غير طبيعية. للي بيعيشها صح. ليه
ان هو بيتعامل مع الناس التعامل الغير زائد عن حدها وعارف كويس قوي ان زوجته واولاده وباباه ومامته والحاجات دي كلها هي اسباب لحاجة لكن في بعض الناس هو ربط حياته بزوجته
وهي ربطت حياتها به. فلو مات ياه حياتها اتطفت وماتت بقى هي ليه؟ لان كانت حاطة السعادة كلها معه هو هو مصدر السعادة ومصدر كل حاجة. فلما مات المصدر مش قادرة تستوعب
ان ولادها فقدوا الاب ولم يفقدوا الرب هياكلوا منين؟ على اساس ان هم كانوا بياكلوا من خلاله هو يعني طب ما هي ياما قعد وما لقاش شغل كانوا بياكلوا منين يعني؟
سبحان الله بننصح بقى بننسى ان ما عند الله باق عشان كده وانت وانت معهم ما حدش هيقدر يوقعك لن يستطيع احد ان يسقطك الا اذا كنت متكئا عليه احفزوا الكلام ده كويس
مين اللي هيوقعك وتقع امتى واحد انت متكئ عليه عشان كده لا تتكئ الا على من لا يسقط لن يقدر احد ان يهوي بك الا اذا كنت متشبثا به لكن حافظ الله عمره ما يتقطع
امتى هتعيش بالضياع وتستشعر الضياع والغربة وتنام منكسر القلب لو حياتك استبدلتها به وشفته هو الحياء. اي حد من المخلوقين عشان كده يا جماعة لا تسمح لاحد ان يكون لك كل كل شيء
اوعى تسمح لحد مهما كان الحد ده مين ان يكون كل شيء ولذلك ابو بكر كان فاهمها كويس قوي. لم يسمح ان رسول الله يكون كل شيء. ولزلك لما مات قال من كان يعبد محمدا
ان محمدا قد مات. عاوز يقول لهم ايه الكلام اللي انا باقوله ده اللي كان متكئ على الرسول مات الرسول اصل انا دلوقتي لما تيجي لي مشكلة هروح اشتكي له. طب ما هو مات. هتشتكي لمين
اه هنا بقى الموضوع شفتم رسول الله ومع زلك وانتم عارفين النبي صلى الله عليه وسلم كان ماذا كان يمسل لهم؟ ومع زلك في وقت من الاوقات خلاص امتحن توحيد هؤلاء
عشان كده احيانا من بركات البلاء ملاءات الفقد ان الله اذا افقدك ملكك افقدك ولدك وملكك التوحيد الصافي ملكك افقدك زوجك وملكك التوحيد الصافي الكلام ده مهم اوي اوي اوي
اوعى تتكأ على حد اذا رحل بقيت بلا شيء لأ ربنا فطرك على حبه ودي سبحان الله فطرة الله التي فطر الناس عليها الله خلق قلبك ليحبه هو الحب الكامل
والزل الكامل فاي محاولة لتغيير وزيفته هتوجعه وتؤلمه تاني الكلام ده والله كده خلاص معروفة تاني الكلام ده الكلام ده لو ما خرجتوش من دروس للقاءات بتاعة الاسبوعية الا بالسطر ده اعتقد ان هو كافي
لكم الله خلق قلبك لتحبه الحب الكامل خلاص بتعبده عشان كده ينظر الى قلوبكم واعمالكم. يبقى خلق الله القلب عشان وظيفته ايه؟ يضخ الدم دي اللي انت شايفها انا وانت
لكن في زي العين كده عشان تبص وعشان تعمل ايه؟ عشان تعمل طاعات فالقلب ده ربنا خلقه عشان يحبه ليعبده والعبادة هي الحب التام والانكسار التام فاي محاولة محاولتنا بقى لتغيير وظيفة القلب دي هتوجعه قوي وتؤلمه قوي
تاني والله كده وضحت هكذا واضحت جميل خدوا بقى اي حاجة في حياتكم اي حاجة ربنا خلقها يعني مسلا البقرة البقرة خلقت عشان نركبها ونروح بها المشاوير البقرة ربنا خلقها
عشان نركب البقر والناس تركبها وتروح بها المشاوير لا جميل قوي طيب لو واحد بقى جايب البقرة دي وقعد يحط عليها بقى ايه شاكير الاسمنت والطوب ويركب عليها ويمشي بها شوية. هيحصل فيها ايه
ما خلقنا لهذا انت بتعمل فينا ايه انت بتبهدلني صح؟ اه بدون بقى ما حد يسمعنا كده وبصوت واطي اهو عرفت بقى دلوقتي ان له في اوقات كتير قلبك وجعك
وانت متألم اوي عارف ليه؟ لان هو رايح في حتة مش بتاعته ربنا ركب الخصلة دي في قلبك عم البوصلة تتغير ايه اللي بيحصل في سخان قريب ضرب الاخ بقول له هو اسهل مهندس يعني بقول له ايه انت تتوقع ايه اللي حصل
فقال لي بتاعته الحاجة اللي جوة لما بتوصل درجة معينة بتدي اشارة تقول له خلاص انا امتليت وقف. دي باظت ما عادتش بتدي اشارة فضربت هو نفس الكلام. قلبك ده بقى فيه حاجات كده. اول ما يبدأ بقى يتوجه ويبدأ يا يروح في حتة تانية يروح باعت لك اشارة الايه؟ انا تعبان
انا متضايق انا بدأت انزف انت مش مهتم بيا انت بتتعبني خلي بالك فيه سكينة جوة انت هتكمل في الطريق ده حبيب قلبي انا تعبان حرام عليك اللي بتعمله في
هيجي في يوم من الايام يحصل فيه حاجة ربنا يعافينا ده احد تفسير ان فيه ناس بتنتحر. ده احد التفسير مش كل التفاسير بس ده احد الاشكالات ان تلاقي واحد حياته زي العسل
ظاهرا وينتحر خاصة عند الجماعة الغير مسلمين خاصة اما تيجي تعمل احصائية كده في البلاد اللي اكثر فيها انتحارا تلاقي يعني بلاد مستقرة جدا كطرف طب هي المشكلة فين؟ ان قلبه بيصرخ كتير
فيقول له انا تعبان فيحاول يرضيه ويسكت التعب ده بحاجات هيسكنها ازاي طب تعالى نطلع طلعة ما طلع طلعة طب تعال نعمل الحاجة دي عملناها. طب تعال ناكل الاكلة دي اكلناها. طب تعال نفط ونعمل مظلات غطينا وبعدين طب تعالى نعمل
واقطع بقى غصنة وبعدين بردو يخلص الايه يخلص القصة ديت يروح البيت مخنوق. يا ابني ده انت لسة عامل يعني يعني شغل عالي قوي طب تعال بيقول لك في رحلة كده نعمل رحلة في البر ونركب بقى مش عارف ايه العربيات الايه والجيب ونجري في البر شوية. جميل. طب تعال نصطاد جميل
بعدين اروح البيت مخنوق في حاجة ناقصة وهو بيدور على ايه؟ ما كل حاجة واخدها. يقول مش هكون شغال خلاص انا مش هشتغل تيجي الدولة تقول له احنا عندنا الناس البطالة بنديها حد ادنى من الاجور
برضو الراحة مش لاقيها في حاجة جوة تعباه طب آآ ارتكب بقى ليه ؟ المعاصي المرتبطة بالشهوة يرتكبها ايه ؟ ده هو عندهم خاصة في البلاد الغير مسلمة الدنيا مفتوحة. فما فيش مشكلة
فيبدأ ايه؟ فكرة الاغتصاب تزهر. لزلك انت بتستغرب جدا. هو ليه الموضوع ده بيبقى موجود في الغرب؟ رغم ان دي ارتكاب الفاحشة يعني شبه مستحب يعني ايه اللي يخليه يعمل الحاجة دي؟ لان الشيطان ونفسه محسساه ان فيه حاجة ناقصة. وطول ما فيه حد
ماشي في الشارع هو حاسس ان في حدود بينه وبينه ما ينفعش يعني يأزيه هو حاسس ان في حاجة مانعاه فيجي الشيطان يقول له ايه انت لسه مش حاسس بالسعادة لان في حاجة مانعاك
يبدأ يحاول يكسر الحاجة دي فيرتكب الموضوع ده فشوية يروح للاتجاه الشاز ليه؟ لانه حس من جواه ان لسه في حاجة يقول لك شف انت عملت وعملت وعملت بس ايه هو ليه
الموضوع ده ما يحصلش. فيبدأ يحصل شزوز مع بني جنسه وبعدين ما لقاش نفسه فييجي يعمل ايه برضو حاسس ان في حاجة لسة ما حصلتش فيجي يقول له طب تعال نعمل طب تعال نروح لناحية الحيوانات
برضو برضو مش لاقي نفسه. عشان كده تبدأوا تشوفوا المعاصي دي يا اما بتتولد ازاي فتبدأ فكرة عبدة الشياطين تزهر فترة يقول لك بص ما تجرب يمكن تلاقي السعادة هنا فيجرب ما فيش وروحه بتصرخ بتصرخ بتصرخ
وكل اما بتصرخ بيحاول يأكلها حاجة وهمية. زي ما المثال اللي دايما اضربه واقول الرضيع اما بيعيط ومامته مش موجودة. اخواته الصغيرين بيدوا له ايه الم يحطه في بوقه يحط صباعهم في بوقه عشان يسكتوه يسكت ديا ويصرخ تاني
فهو ده اللي بنعمله احيانا بيجي الشاب ده يلاقي روحه بتصرخ تاني فالحل عشان يسكتها وما تصرخش تاني يقتلها يتولد الانتحار فهمتم الفكرة فالقلب بيغلي القلب بيغلي الغليان ده زي غليان الشاي كان قاعد بيغلي بيغلي بيغلي بيغلي ما هيفور
عشان كده ضروري وعلى فكرة مهم يعني انا عارف ان التفسير ده ممكن يكون مؤلم شوية بس هو مهم ان احنا نكون عارفينه عشان نكون مدركينه كويس اوي خلاص؟ طبعا في بقى امراض بقى حد عنده مرض معين ولا عنده مشكلة دي حاجة تانية اصل انا بتكلم دلوقتي في فكرة مركزية لا نريد ان ايه؟ نتشتت
بعيدا عنها ارجع واقول ربي قطرني وفطر قلبي وروحي على محبته عشان كده يا جماعة دايما صاحبه اللي يزكرك بالله لان بيعمل فيك جميل لو زللت ساجدا طول عمرك ان تشكر الله
على انك لك من يزكرك به ما وفيت. عارفين ليه عشان هتيجي يوم القيامة تعرف الراجل ده عمل فيك ايه والاخت دي عملت فيك ايه لما زكرتك عشان كده نحن مدينون لكل الذين قالوا لنا شيئا عظمت به محبة الله في قلوبنا
لازم يكون عندك الايه المعنى ده جدا الباب ده استحضاره هيخليك كويس قوي تدرك وصية رسول الله ما تصاحب الا مؤمنة خلي بالك اه معرفة بقى معرفة شغل وبتاع بس الصحبة الصحبة الملازمة اللي يقرب منك لازم يكون مؤمن
من يذكرك بالله من رحمة الله بالانسان انه يتغير في حالتين اذا زاد وعيه او انكسر قلبه ومن فوائد قربك من ربنا وانك تعرف عنه بترزق الاتنين دول بسهولة لانك لما بتعرف عن ربنا
وتقرب منه وتسمع عنه تعرف اسماؤه تعرف صفاته تعرف حكمته واضح من حكمته بعض من الطافه بيزداد وعيك وينكسر قلبك وبالتالي بتتغير ايه اللي مخلي ناس كتير كتير بعيدة عن مسلا معاني استقامة
احد احد الاشياء احد الاشياء هي وعيها عالي بس قلبها مش منكسر لا اصل انا مائدة هو انا هلبس زي البنات اللي بيبقى لابسين الحاجة الواسعة دي لأ لأ لأ انا يا جماعة لأ انتم انا مش هتحط في الايه في المستوى ده
هي مسكينة هي شايفة نفسها غير عارفين ابليس؟ ابليس دي كانت مشكلته المركزية لما الله سبحانه وتعالى كان يقول له اسجد يا ادم هو كان شايف ايه كانت ابليس كانت مشكلته ايه
قال انا خير منه خلقتني من نار وخلقته من طين. انا لأ انا غير. بس انت غير خلاص؟ لا شاهين ده غير يا جماعة شاهيندا هتلبس حجاب ليه يعني؟ بسنت غير اغطي انا شعري؟ لا انا مش زيهم
انا انا انا ساكنة في كزا وبنت كزا وشهادتي كزا واسرتي كزا لكن لا اكون بقى زي حفصة وعائشة وشيماء وعلياء والكلام ده لأ لأ لأ بعد ازنك يا اسطى ما تقولش الاسماء دي قدامي انا قلبي بيوجعني عما اسمعها
فايه اللي بيحصل ده فاهبط منها بقى خلاص بيحصل رحلة الهبوط اول ما الايه ما هو بص لا قلبك يتكسر لحياتك كلها يبقى فيها هبوط فاحيانا الوعي يزيد والقلب ما يتكسفش. من الحاجات بقى الجميلة قوي
بمفهوم قربك من ربنا وانك تعرف عن ربنا ان الاتنين دول بترزق اياهم. بيزيد وعيك قوي وبينكسر قلبك قوي وسبحان الله بتلاقوها مع كبار السن بيلقطوها بالفطرة تلاقي ان الناس الكبيرة في السن بتعرف الحياة بقى كويس. تهدى كده شوية
كلما تقدمت في العمر ضعف البصر واتضحت الرؤية البصر بيضعف بس الرؤية بتوضح الرؤية بتبقى مختلفة تماما تتضح الرؤية وبتقوى البصيرة تلاقي والدك كده يقول لك يا حبيب قلبي يا ابني الدنيا مش كده
يا حبيبي رغم ان بابا ما عادش شايف اوي زي الاول. بس خلاص بقى زاد وعيه وانكسر قلبه ففهم فبيتغير الانسان بيتغير انت كزلك لما بتعرف ربك خلاص بقى بتعرف وبتقسم بكل وضوح مع اي كربون مصيبة. والذي
اخرجك من بين الصلب والطرائب. سيخرجك من بين الكرب والمصائب كل الكربات هتخرج منها حتى لو كان موت حتى لو كان موت عشان كده يا جماعة لو ادمنتم استنشاق العطور دي خلاص لن تشعروا بالسأم ولا الملل
شوفوا الملائكة فان استكبروا فالذين عند ربك يسبحون لهم بالليل والنهار وهم لا يسأمون نركز كده دقيقة مركز دقيقة كده يعني ايه يسأمون يعني لا يملون ما فيش ملل يعني ربنا بيقول لمحمد صلى الله عليه وسلم ان استكبر يا محمد
هؤلاء الذين انت بينهم من مشرفي قريش وتعظموا ان يسجدوا لله فان الملائكة الذين عند ربك لا يستكبرون ولا يتعظمون بل يسبحونه ويصلون ليلا ونهارا وهم لا يفترون عن عبادته. يا سلام! عاوز اقول ايه
عاوز اقول يا جماعة ان الملل والسأم والضجر من امراض العصر الكبيرة دلوقتي ومن بلاياها الكبرى بل من اسباب التعاسة بل علماء الاجتماع دلوقتي والنفس شايفين ان هي اصل الخطايا والشرور
طب السقم ده بييجي امتى والملل؟ ده شعور بينتاب المرء امتى عندما لا يوجد ما يستأسر اهتمامه الشعور بعدم الاسارة في الحياة. يقول لك حياتي كده يعني بقى ملل ما فيهاش اسارة كده
السبب ايه بقى للملل ده؟ غياب الهدف الغريزي هو بقى عنده شعور بالتكرار والاعادة دون جدوى فبقى طريق القلق والغضب والكآبة والعزاب وده اللي حصل لسكان اهل سبأ اهل سبقك كان ربنا مانن عليهم وحياتهم بقت جميلة. حسوا بالروتين والملل
لان غاب عنهم معنى هتكلم فيه دلوقتي الله يقول وجعلنا بينهم وبين القرى التي باركنا فيها قرى ظاهرة وقدرنا فيها السير. سيروا فيها ليالي واياما امنين كانوا ما شاء الله يمشوا في الايه؟ في الشوارع بتاعتهم
بين اه كون ان هم ماشيين لا بيطلعوا يصطادوا لا بيطلعوا يجيبوا الثمار من على الشجر ولا حاجة. لأ رفعت مشهدنا على راسها وماشية بالسبت كده والايه والحاجة تنزل على راسها. شفتم نعم اكتر من كده
فملوا النعمة دي. احنا يا جماعة الحياة ما فيهاش اسارة كده. عاوزين كده نتحرك كده ونتعب ونحس كده بالعرق وبتاع انا زهقت من القعدة فقالوا ربنا باعد بين اسفارنا عاوزين بعد كده عاوزين عرق عاوزين نتعب عاوزين تراب وعاوزين حركة وعاوزين مش عارف ايه
وظلموا انفسهم. ايه اللي حصل بقى؟ فجعلناهم احاديث ومزقناهم كل ممزق جعلناهم احاديس بقوا حدوتة ادينا بنحكيها النهاردة اهو طب هي مشكلتهم ايه عشان نفهم القصة كويس قوي. ربنا انعم عليهم وجعل في طريق اسفارهم محطات وقرى متقاربة
هم لا يخرجون من قرية حتى تبدو لهم قرية اخرى. فالدنيا جميلة اوي ايه الحياة بقى لما كانت حياتهم بدون هدف ولا غاية هم زنوا ان دي دي نعمة ولا ولا نقمة اصلا؟ انتم شايفين ان دي نعمة ولا نقمة
دي نعمة صح لكن عشان ما فيش هدف ولا غاية زنوا ان ما اصابهم من الضجر والملل والسئم هو بسبب اقتراب القرى فسألوا الله بطرا يعني ايه بترا يعني اعتراضا على نعمته وتكبر على كنود بقى فعلا الانسان ده
يا رب هم عاوزين بقى يقولوا ايه ؟ فقالوا يا رب باعد بين هذه القرى عشان عاوزين متعة السفر وحمل الزات. فربنا مزقهم بقى طب عيشوا بقى عزبات السفر والم السفر
عاوز اقول ايه بقى عاوز اقول ان كتير من الخطايا اللي بيقع فيها شباب كتير هي نتيجة بسبب الشعور باليأس والاحباط والسأم الملل. عدم وجود معنى للحياة وطبعا الطب النفسي في مدرسة مشهورة جدا
اللي هو العلاج الايه؟ بالمعنى مش وقته دلوقتي هنتكلم ممكن في وقت من في عطور السكينة عن المفهوم ده بعمق اكثر من ناحية الوحيدية من الرسالية. الشاهد ان كتير من الشباب خاصة اللي بعاد عن بيئة الاسلام
هو شاعر ان حياته فيها سآمة وملل ويأس ما فيش معنى موجود في حياته فبيبحس عن معنى من خلال الجريمة من خلال الانحراف من خلال الخطيئة عشان كده احفزوا الجملة دي. من اعظم اسباب الملل فقدان الشعور بالنعمة. وغياب الاحساس بها وغياب الهدف
من وجودي خلينا ننزل بقى شوية كده وندخل في العمق شوية الانسان عما بيفقد الشعور بما انعم الله عليه من نعمة في جسده ماله اهله. بيبدأ الملل ينتابه والضجر بيبدأ يغزوه
وبيشعر كأنه في زنزانة انفرادية. من زنزانة متحركة هو ماشي في زنزانة متحركة. انا عارف ان في ناس كتير بيقول والله الراجل ده شكله قاعد معنا. انت يا ابني انت ايه انا مش ايه ولا حاجة
انا بحكي واقع هو موجود والوحي دلنا عليه فاكيد مرينا عليه فترة وان كتير من اللي احنا بنقابلهم دي مشكلتهم صدقني في مشاكل كتير مش محتاجة معاك نقاشات ومنطق وبتاع محتاجة انك تعمل عملية قلب مفتوح
فبعض الناس بيشعر بالملل من الاطعمة الوفيرة اه والله ازاي؟ اه والله في ناس عندها ملل من الانواع الطيبة في الاكل بكسر التكرار يا عم ده انت بتقول اي كلام كده وخلاص
واذ قلتم يا موسى لن نصبر على طعام واحد. يا جماعة بيجي لهم من وسلوى من السماء. قالوا احنا عاوزين ناكل ايه؟ عاوزين عاوزين توم. عاوزين بصل عاوزين عدس. انت عاوزة عدس
انا انا يعني انا مش يعني سبحان الله الاية دي دايما كده يعني ان شاء الله يكون في الجنة يعني. ان رب العالمين يرينا ما الذي حدس في شعور موسى
والمن والسلوى جاي من السماء وهم بيقولوا له لأ احنا عاوزين ايه فادعو لنا ربك يخرج لنا مما تنبت الارض من بقلها وقصائها وفومها وعدسها وبصلها احنا عاوزين بصل احنا عاوزين عجز
لا انت لازم تنزل مصر بقى اهبطوا مصر انت واضح انك محتاج حاجة هتروقك فدول سبحان الله! الناس دي ملوا ملوا حاجة تنزل من فوق سبحان الله الفكرة بقى العملية ايه
الناس دي طبعا مسلا هنا يعني مكاني يعني عشان ما حدش يمسك في الايه مش ممسوك يعني آآ سبحان الله لما تيجي تتأمل وتدرك الناندي من اين اوتوا ان دول اشتكوا الرتابة في الحياة. كل يوم من وسلوى كل يوم من وسلوى. على فكرة
في كانت تجربة في ناس جمعوا مجموعة من الناس بدأوا يفطروهم ويغدوهم ويعشوهم قالوا لهم احسن اكلة انتم بتحبوها ايه؟ فطلبوا اكلة معينة. فجابوا المجموعة دي واتفقوا ان هم اتفقوا على افضل اكلة انتم بتحبوها
فاتفقوا على اكلة معينة ايه اللي حصل جابوا لهم الاكلة دي في الفطار والغداء والعشاء لمدة عشر تيام كانوا بيترجوهم ان يجيب لهم عدس فعملوا ايه؟ العشر تيام اللي بعدها ادوهم عدس فطار غداء وعشاء. لدرجة بعضهم بيقول لي والله لا انا كنت بشوف الحيطة صفرا
من كترة اكل العدس طبيعة النفس طبيعة النفس بيحصل فيها ملل. طب الملل ده بقى بيتمدد الافكار والروح ازاي بقى؟ هنتكلم دلوقتي ان شاء الله وعشان تعرفوا ان ربك الذي فطر قلبك
خطره على الا يقع في الملل والسآمة نتكلم في الموضوع ده عن الله احدثكم اليوم في هذا الموضوع ان شاء الله فالناس دي اشتكت من رتابة الحياة ما فيش فيها مسيرات كده
فسبحان الله عشان كده في بعض الناس مدينته هادية مو ساكنة والدنيا جميلة حاسس بالرتابة. لكن لو علم ان في مدن بتقصف بالطائرات وتدق بالمدافع والبراميل المتفجرة ربنا مفرج عنهم
هيقول لك اي جمال احنا عايشين فيه عشان كده يا جماعة اول دواء للدجر والملل رقم واحد الشعور العميق بالنعمة الشعور العميق بالنعمة فكرة ان احنا نيجي نقول فكرة كده كلنا عارفينها ابقى حاول تزور مستشفى. يا جماعة بالراحة بس. الجملة دي كلنا بنقولها
لكن انا عاوزك تدوقها عاوزة تعمل كده تمرين الاسبوع ده انا هروح مستشفى الجراحة. شف قسم الجراحة والناس اللي مكسورة واللي صابعه اتقطع واللي رجله فيها مسامير واللي ايده هتدناها مش عارف ايه عاوزك تزور الاسبوع ده كزا
الاسبوع اللي بعده عاوزك تعدي على الجماعة اللي عندهم بيتعالجوا من الكيماوي ربنا يرفع عن الجميع وتشوف بقى بيتعالج ازاي وايه اللي بيحصل وبعدين عاوزك تروح تشوف واحد تاني بيعمل عملية في مكان حساس في جسمه
وبعدين تخلص في يوم تالت وابقى روح بص كده على الجماعة بتوعية مستشفى الحروق وشوفي الشكل الجميل الرائع اللزيز اللي انت مكسر به الدنيا وحاسة انك اجمل واحدة في العالم
اللي جنبك دي اه كانت اجمل منك سبحان الله بتعمل عادي جدا الاكل بتاعها بس البوتاجاز ولع. انتهى دخلت في حتة تانية عيش بقى شوف المشهد عامل ازاي انت بتشكر ربنا بتشكره ازاي بقى
مش ربنا اللي اداك الجمال ده؟ ربنا اللي اداكي الجمال ده؟ طيب اللي اداك الجمال ده يعني هو الخالق الجمال فهو ملكه اه بالك الجمال ده انت استأزنتيه انك تنشري الجمال بالطريقة دي
يبقى انت لسه لا لا لا انت مش شايفاها نعمة انت شايفاها ان ده حق ومكتسب بتاعك عشان كده الشكر بعيد وبعد ما تخلص زيارة المستشفيات دي كلها بقى جنبها تستنشق السكينة كويس تعمل ايه
اتحرك بعد ازنك وعدى على المقابر كده بين المغرب وبين العشاء. يا سيدي ما تخافش. قبل المغرب بنص ساعة وعدي كده وامشي انت وزوجك شوية كده بالراحة خالص كده من بعيد لبعيد
بس بالراحة عارفة التراب اللي انت ماشية عليه ده اه ممكن ده كجمجمة افضل بنت في المحافزة بتاعتك وقت اجمل بنت كانت شباب الجامعة كلهم بيتمنوا ان هم يشاوروا عليها. التراب اللي انت دوست عليه ده
اه فتعالي الناحية دي اصل ده قبر عارف التراب اللي انت دوست عليه ده؟ اه ده كان اقوى واحد بيلعب جيم عندنا في الحتة وكان مكسر الدنيا ولو كان دلوقتي موجود كان خد بطولة العالم مش عارف فيه ايه
هترجع عندك شعور عميق بالنعمة في اتنين زعلانين من بعض وقاعدين يزعقوا لبعض وشدوا مع بعض. هم اخوات وبيحبوا بعض انا بقول له ايه بيقول لي بقى ما تقوليش وهو غلط وبتاع والكلام ده كله. باقول له طب اسمعني بس عاوز اقول لك حاجة
قال لي ايه قلت له لو دلوقتي انا باكلمك بقول لك فلان جت له سكتة قلبية ومات علشان نغسله ايه اللي هيحصل لك سكت كده شوية قال لي مش عارف. قلت له انا هقول لك انت هتغسل معي بس بدموعك
بدل ما نغسله بالماية هنغسله بدموعك الحياة مش مستاهلة التوتر الشديد ده قوي يعني وعدي يا عم الحاج انت قافش قوي كده حبيبك ده خلاص ما تقفلوش قوي قدامك اتفعص فيه ده لو مات
انت اول واحد هتدنك تقول زوجتك دي اللي لعبت وليه يعني خلاص يا سيدي ما امساك بمعروف او التسريح باحسان انت ليه بتضغط عليها كده؟ هي دي وصية رسولك اصل هي انت ما تعرفش عملت ايه؟ يا سيدي
عملت اللي عملته. في الاخر خالص دي وصية النبي صلى الله عليه وسلم يعني هتقول للنبي صلى الله عليه وسلم ايه؟ يوم القيامة. لما يطلع على صحيفتك كده تمسكها وتطلع عليها وتلاقي فيها انك عملت واحد اتنين تلاتة. لما طلقتها
ضيقت عليها وشدتها الورقة عشان انت ناصح وفيه محامي ابن عمك ناصح وخلاك تضيق عليه عشان هي تتنازل عن كده. ناصح انت كده والله انت مسكين والله العزيم انت صعبان علي
لانك انت مش عارف اللي ينتزره يا مسكين ده مش تسريح باحسان اهذه وصية الله لك؟ دي كده ده تسريح باحسان ده اللي انت بتعمله ده خلاص انا مش هطلق خلاص هتمسك بمعروف طيب
هتمسك بمعروف لا لا انا بقى هأدبها وهخليها وبتاع والكلام ده كله اتق الله الضعيفين الخادم والمرأة خلي بالك دول ضعاف بس الله سبحانه وتعالى اللي خلقها بالضعف ده وهو العلي الكبير
وسيقتص منك بي لان هو مش خلقها بالضعف ده في بعض الاشياء عشان يمكنك منها لا عشان يختبرك فيها المعاني ديت اما الانسان يدركها هيلاقي نفسه في حتة تانية خالص خالص. ولا تنسوا الفضل بينكم. ايه ما كلتوش مع بعض وعشتوا مع بعض وعشر سنين؟ يقول لك لا انا من اول يوم بكرهها. يا اخي ده انت عندك
كاربع اولاد طب دول جم منين يعني؟ استلفتوهم من الجانب وربيتوهم ازاي فكان فيه حياة وكان بنسدد ونقارب وكان فيه تكيف والدنيا ماشية يعني. يبقى اول دواء للدجر هو الشعور العميق بالنعمة
تاني دواء للدجر هو العمد يا جماعة من يسعى للراحة يجد الملل ومن يسعى للعمل يجد الارواح انصت على رأي الجماعة التكاتك خلصت بشياكة. خلاص كده. يسعى للراحة يجد الملل
ومن يسعى للعمل يجد الراحة العمل الايجابي ما بيكونش الا بوجود اهداف كبيرة في حياتك طب معلش انت بتكلمنا كلام كبير ادينا هدف بسيط على فكرة كلام كبير ولا الموضوع بسيط خالص خالص
هدفك انت كمؤمن انك تفوز برضوان الله. لا محتاج تاخد دورة في الرؤية ولا الرسالة ولا القيم ولا التخطيط الاستراتيجي والدنيا هدفك كمؤمن الكلي الفوز برضوان الله والجنة والنجاة من النار
والنجاة من النار. ودي بالمناسبة بقى ركز في الكلام اللي جاي ده بغاية مثيرة وبتديك اسارة في حياتك وازاي بتديني اسارة هحكي لكم دلوقتي انت دلوقتي حضرتك بقى هدفك الفوز برضوان الله. والجنة والنجاة من عزابه
والنار اعزنا الله واياكم. هنا هتلاقي حياتك بقت مسيرة ومليانة بالايه؟ بالجدوى والايه؟ والتجدد هتلاقي ان في اسارة والهام وسعادة طب ده جاي منين بقى؟ ان كل يوم بتعمل حاجة جديدة
ففي اهداف بتتعلق بالنجاح في العبادة انا عاوز انجح في القرآن وحفزت صفحة ما حفزتش مش عارف ايه ده في درس هنا في اسارة اهي اثارة في علاقة مع والدي ايه ده ده والدي في المستشفى طب انت عملت معه ايه
انا اتكلمت اتكلمت وحاسس انك عملت كل حاجة ايه يا عم اعمل سكيم انت هو ده البر؟ فين التفنن؟ فين التفنن يا سيدي؟ يعني انت لو انا يعني الخميس الجاي لو جبتك وعملت معاك محادسة
وعملت مع حضرتك اه محادسة. يعني جبنا اخت عشان ما فيش حد يمسك الاليه. ويقول لي المهم يعني وتسألناك وقلنا لك احكي لي عملت ايه مع والدك اللي مريض الناس هتشوف انك فعلا بار ومكسر الدنيا
ولا واحد اديك بتمضي كده زيك زي الممرض يمكن الممرض بيعمل حاجة عنك وانا والله انا بعت لها وقلت لها يا ماما لو فيه اي حاجة اي حاجة قولي لي انا عيوني لك. كلام
كلام ومش هتحبيه لما تكوني في موطنها انت هتحبي انك تكوني كده في المستشفى ولا في بيتك وقعيدة وولادك يتصلوا بك مما من محافظات ويقول لك ايه يا ماما طمنينا عليك عاوزة ايه؟ والله بكلمها كل يوم
بصوا يا جماعة اللي تحبوا ان ولادكم يعملوه اعملوه لابائكم بس. خلصت عما يكون هدف الفوز برضوان الله انا بشوف علاقتي بابويا اللي تعبان وعلاقتي بوالدتي اللي تعبانة بشوفها ان فرصة فرصة
اني احوش حسنات على قد ما اقدر. اكوش فالنهارده عاملة فيديو معه وقاعدة عمال اهزر وبتاع والكلام ده كله انا كنت زعلانة انا وزوجي احاول بقدر الامكان عشان هو ما يتوترش اخليه انا وزوجي وقاعدين نهزر وبتاع ونعمل فيديو كده ونكلم باباها يعني
واقول له معلش ساعدني عشان بس ايه؟ والدتي ما تتضايقش وتشوفنا فيشتغل يبقى حاجات اسارة علاقتي بالاقربين ايه ده انا عمتي من زمان ما كلمتهاش انا خالي من زمان ما كلمتوش
صلة ارحام اثارة اعمال مالية قاعد مش عارف بعمل كزا. ايه ده! ده انا عاوز اتصدق ليتيم. بيقولوا فيه دار ايتام في المدينة المنورة بتزرع نخل. والنخل ده الريع بتاعه بيكون لدار الايتام. طب انا عاوز ابعد يقول لك لأ ده انت لازم ايه؟ ابعت لهم من خلال ايه؟ النت. طب انا هبعت ازاي؟ يسأل وطب حد
اللي معه بطاقة يا جماعة طب يا فلان اديك انا مش عارف تلات قروش وتبعتهم دي كلها ايه؟ اسارة عايش فكرة في حياته بقت متجددة بقت مكتظة جدا في نجاحات كل يوم مكتظة بالاعمال والنجاحات
اعمال مالية تجارية غير بقى اموره الدنيوية. وفي حاجات بدنية ما النبي صلى الله عليه وسلم قال له ان لجسدك عليك حق ففي رياضة وقاعد يعمل مجوز رياضة ومش عارف ايه
والنشاط لعقله عليه حق فقعد يغزي عقله سبحان الله عشان كده يا جماعة الملائكة لم تكن تكرر عملا يوميا اما هي بتسبح بل كانت بتشعر بلزة التسبيح. كل مرة بتشعر بقيمة الهدف ده
الحاجة التالتة عليكم من الاعمال ما تطيقون ان الله لا يمل حتى تملوا. وان احب الاعمال الى الله ما دوم عليه واذ قال الاستمرار في العمل دليل على المحبة الاقتصار على القدر المناسب مهم جدا. بدون ما تقل نفسك
ان كنت من شوية كده كاتب ان التميز والتوفيق انك تفعل وسعك بس لان الله لن يكلفك الا بوسعك رابع حاجة التنوع. التنويع في الاعمال في ابواب الخير. ليه لان كتير من الاطباء النفسيين يقولوا ان التنويع من اكتر الوسائل لتفادي الملل. ومن جماهير هزا الدين ومن محاسنه
ان في تنوع رهيب في الاعمال اعمل لازمة ومتعدية حتى الاذكار في تسبيح وفي حمد وفي استغفار مجالات الخير وتنوع المعرفة سواء قراءة سواء بحث تنوع المعارف اصدقاء تتعرف على اخيار طيبين يملأوا حياتك بالبهجة يزيحوا عنك القلق. سبحان الله
واخر حاجة ما تنتزرش ان في حد يغير حياتك. لان اول تغيير يجب ان يكون في عقلك وفي فكرك بمعرفة الغاية من وجودك انك تستسمر عمرك صح انا ايه اللي يخليني احقق رضوان الله؟
احنا كده عدينا ساعة فسامحوني هكمل عشر دقايق بعد ازنكو فالانسان لما يعيش المعنى ده هيدرك بقى هيدرك يعني ايه ان ما فيش ملل مع ربي وهيهدأ جدا جدا جدا من التوتر من الروع الداخلي ده ومن القلق انك تدرك ان في يوم للقيامة
يا جماعة من القواعد المهمة قوي اللي بتديكم سكينة لن يتم حسم كل القضايا هنا سيبقى الكثير منها عالقا ليوم الفصل بأي يوم اجلت ليوم الفصل ففي قضايا مش هتتحل هنا فبلاش يعني الضغط اللي بتدخل نفسك فيه ده
خلاص؟ لان ده بقى ولازم وبتاع ومش عارف ايه واصلل وانا مش هسمح له وخد مني ورسي وبتاع وبقى لنا تسعتاشر سنة محاكم ثم وانا وفي حياة حبيب قلبي خد بالاسباب وكل حاجة بس بالراحة
بالراحة لان مش كل القضايا هتتحسب هنا عشان كده عمر كان بيقول لولا يوما لولا ان ثم يوم القيامة لرأيتم غير الذي ترون لو ما فيش يوم القيامة كان كل واحد بقى بدراعه
فلأ في امور مش هتتحسم هنا صدقني اللي ظلمك واللي ظلمك واللي زلمتك واللي اهانتك في حاجات كتيرة قوي مش هتتحسب هنا لحسابات مش هتتحسب لنا في حد بيقول الدرس نفسنا يبقى تلات ساعات خلاص ان شاء الله. نبدأ من النهاردة بازن الله ويبقى ايه؟ الدرس النهاردة مدته تلات ساعات
ساعتين الا ربع عموما عما تستشعر هذا الامر هتلاقي ان يوم القيامة معاك بيهدي بيهدي خالص في واحد في يوم من الايام كنت بحاول انصحه نصيحة يعني وهو واخد حاجات من حد من قرايبه وبتاع وكان فبيقول لي ايه
يعني انت عاوز تقول لي ايه يعني ومش عارف واتوب واقول لك ايه؟ هاقول لك كلمة واحدة شوفي اللي هينفعك يوم القيامة واحنا على ارض المحشر وانا هكون واقف. والنبي صلى الله عليه وسلم واقف والصحابة واقفين واهلك واقفين والعالم كله واقف
ايه اللي يشرفك في اليوم ده واعمله قال ايه ما هو انت الشيخ يعني معنى كده بتقول لي اتنازل عن كل حاجة. قلت لك يا حبيب قلبي انا مش باقول لك تنازل. انا باقول لك شف اللي يشرفك
وفعلا تنازل وهديت الامور. ففعلا حضور الدار الاخرة اتخلص بيخليك تخلص وتنجز ليه بقى؟ لان انا اما اروح هناك ساجد ربا يكرمني كان يعرف همومي ويعرف سعي. عارف نيتي اللي انا هممت بها وما عملتهاش
وما كان ربك نسيا اللي بيحفز القرآن والله لن ينسى الله جهادك مع القرآن لن ينسى الله تكرارك للاية حتى جفاف الحلق وان بحة الصوت لن ينساها لن ينسى الله تضرعك
بان يفتح عليك وانت قاعد عمال تعيط تقول له يا رب افتح علي لن ينسى الله دمعات سكبت على اية ولن ينسى الله اعتكافك على المصحف حتى ولو لم تتقن الحفز
لن ينسى صحبتك لكلامه وسيجعلك من اهل الله وخاصته النبي صلى الله عليه وسلم بيقول لنا ما يصيب المسلم من نصب ولا وصب ولا هم. هم مهمومة ولا حزن. انا حزينة شوية
ولا ازى ولا غم مغمومة مغمومة ان الرز اتحلق اتحرق منها ان القهوة مش لها وش. فاتغمت عشان زوجها يقول لها كلمتين حتى الشوكة حتى الشوكة يشاكها شوكة كده يعني مش عارف بتعمل ايه كده بتنزل السبت من البلكونة دي حتة يعني خشبة كده غزتها شوية
حتى الشوكة الشوكة دي الا كفر الله بها من خطاياه. ياه ليه ليه الكلام ده عشان انت مسلم وربنا اصطفاك وكرمك ولقد كرمنا بني ادم انت مكرم انت حاجة كبيرة قوي
هو انت او انت فاكر ان الرب سيعاملك مسل الخلق. لأ انت ليك معنى تعامل خاص لك خصوصية في التعامل انت الخدش بتاعك ابراهيم وقف على الحجر؟ اه ده بقى مقام ابراهيم
والاسار بتاعته الدماء موجودة خلاص ليه؟ لانه وقف موقف لله. ما من مسلم يصيبه اذى من مرض فما سواه الا حط الله به سيئاته حط الله به سيئاته كما تحط الشجرة ورقها. شفت الشجرة وهي بتوقع الورق سيئاتك ما بتقع. ياه
لما نزلت اية من يعمل سوءا يجزى به الصحابي بيقول بلغت من المسلمين مبلغا شديدا حاجة صعبة اوي. لان الاية بتقول اللي هيعمل حاجة هيتحاسب عليها فقال النبي قاربوا وسددوا
ففي كل ما يصاب به المسلم كفارة حتى النكبة ينكبها او الشوكة يشاكها. اتضايقت جات لك نكبة كده ابنك ما جابش مجموع خمسة وتسعين جاب اربعة وتسعين وستة من عشرة
اللقطة دي اه والله كفارة لك. الهم ده الغم ده الحاجة البسيطة دي. ليه؟ لانك مسلمة هديكم مسل يمكن يتضح بي الحال لو احنا في زلزال حصل ربنا يعني يرزقنا الامن والامان والعفو والعافية
واياكم في زلزال حصل مسلا في منطقة حصل زلزال في مدينتي في التجمع في المعادي خلاص انا حاسس ان في واحد مش معنى التلات اماكن دول. في بورسعيد. حصل زلزال في بورسعيد
وقعت بيوت ومن لطف الله ان الناس ما كانوش في البيوت دي او حصل تشققات في البيت في البيوت دي جميل فجت الدولة قالت كل بيت حصل فيه تشقق هياخد فيلا
خلاص؟ مساحة الف متر في العاصمة الادارية. او في مدينتي كل واحد ده توقعه هيعمل ايه ومش كده وبس وقالت لي راتب تلت تلاف الدولار لمدة عشرين سنة يا عمي يعني اسرح
تتوقع ايه اللي هيحصل في ناس بيقولوا ايه؟ في ناس هتطلع تهد بيتها في ناس هتبدأ تدور في المطبخ ماما آآ السيراميك ده اتشق من آآ لأ لأ يا محمد كان آآ يا حبيبي لأ انا والله يا ماما حاسس ان هو كبر لا لا لأ
لأ وهنتناقش في كل بلاطة. هي دي كانت قبل ولا بعد صح ليه عشان ناخد العطاء ده طب هو هل في حد يتمنى ان يتخرب بيته وانت طالع من الزقازيق رايح تشوف شقتك اللي في بورسعيد تقول يا رب يا رب يا رب اروح الاقيها مشقوقة يا رب في حد ممكن يتمنى كده
لما وسقنا في عطاء المخلوق تمنينا ومن اصدق من الدولة قولا واوثق منها عهدا اليس الله سبحانه وتعالى هو من كل المخلوقين سيعطيك اجرا ينسيك مصيبتك وتتمنى لو كانت اكبر من زلك. بس للاسف اليقين ده مش جوانا
ومش جوة ناس كتير اما يجي يوم القيامة والموازين تتحط قدامك وتشوف الحسنات والسيئات وحسناتك تقل وسيئاتك تكتر تروح جاية المصايب اللي كنت تقصبت اصبت بها بقى. اتأخر زواجك. وما جبتيش المجموع الكويس وباباكي في يوم من الايام قال لك واخوك حرمك
ورجلك لما اتكسرت تيجي المصايب دي اللي صبرتي عليها ورضيت بقدر ربنا تتحط مع الحسنات تطيش السيئات تلاقي نفسك ايه عادي داخلة كده ايه جنب ام سلمة. وفاطمة بنت محمد صلى الله عليه وسلم
ياه ايه ده! ايه اللي جابني هنا لا والله ده انت بس ابتليت ببعض البلاءات وكبد الحياة وبعدين في الاخر خالص رضيت بقدر الله فقلنا لا ده انت لازم تتعاملي معاملة خاصة
ربك بيعاملك معاملة خاصة حتى الشوكة النبي صلى الله عليه وسلم انت عم تيجي تصوم في ناس تقول لك لو سمحت ابعد شوية. ليه؟ لان ريحة بقك وبتاع والكلام ده. النبي يقول فوالذي نفس محمد بيده لخلوف فم الصائم
اطيب عند الله من ريح المسك. ياه لان الصوم فيه امانة سرية بينك وبين ربنا. انت بتقول لي انا صايم. انا اعرف بقى انت شربت بق مية ولا بتاع. ما حدش يقدر يعرف. مهما كنت في رمضان غير رمضان
لزا هزه هزا السر سيفوح عطره في ارض المحشر ويكون اطيب عند الله من ريح المسك. قال ايه ان ربك بيعاملك معاملة خاصة حتى الشوكة حتى ريحة تغير البوق دي اللي مش بايدك. ده من اسار الصوم
يخليها اطيب من ريح المسك استشعر كده توبة هي جاية يوم القيامة كده واقف جنب الانبياء وعلى يمينك شعيب ومن امامك مصعب بن عمير وعلى يسارك سيدنا لوط ومن خلفك سيدنا زكريا والمجتمع وغلام الاخدود انت شايفه ومؤمن ال فرعون هناك اهو
وشايف سلمان الفارسي كلهم شامين منك ريحة اطيب من ريح المسك. ايه يا عم انت كنت بتعمل ايه لا والله ما كانش فيه خالص ده كان كل الموضوع بس انا كنت احيانا بصوم يعني
طيب انا راجل كبرت شوية وانا مسلم لقيتني سابت على الاسلام. ففي يعني شعارتين تلاتة في دقني على شعرتين تلاتة في راسي بقوا ابيض من شاب شيبة في الاسلام كانت له نورا يوم القيامة. لأ انت طولت انت كنت في مسلم وسبت على الاسلام؟ اه لا لا لا تيجي يوم القيامة منور
ليه كانت له نورا يوم القيامة وكتب الله له بها حسنة وحط عنه بها خطيئة. طب ده الموضوع ده مش بايدي. اه سبحان الله طب وانا في يوم من الايام بقرأ مصحفي
اه يعني فيه دمعة كده نزلت عينان لا تمسهما النار. هنحاسبك على الدمعة عين بكت من خشية الله وعين باتت تحرص في سبيل الله. ياه على الجمال والحديس ده لعلنا يبقى لنا وقفة فيها عشان ندرك كويس اوي
الصناعة صناعة الانسان قرصان بالنهار رهبان بالليل وكلمة باتت السر في كلمة باتت حراسة القلوب وحراسة الحصون ساعة لنفسك وساعة لامتك. معركة الصلاح معركة الصلاح كل دي في الحديس ده
وسبحان الله بالمناسبة يعني الشباب اللي بيبقى جايين له جيش وتجنيد وكده والشباب بيبقى واقف امن في الاماكن سبحان الله ممكن تبقى دي فرصة يعني تسليه وهو واقف في سهر الليل كده
سبحان الله يبقى عنده العيانين دي. عين باتت تحرص في سبيل الله. وعين بقت بكت من خشية الله. استحضر يبص في السماء. يتزكر معنا. يقرأ اية فيجمع بين هذين فدي فرصة كبيرة قوي
سبحان الله عشان ربنا بيعاملك معاملة خاصة الله سبحانه وتعالى يقول ذلك بانهم لا يصيبهم ظمأ ولا نصب ولا مخمصة في سبيل الله. اي تعب حتى المشي ولا يطأون موطئا يغيظ الكفار ولا ينالون من عدو النيل الا كتب لهم به عمل صالح. الاية دي بتقول ايه
ان المسلم يصيبه ظمأ عطش تعب نصب او جوع مخمصة او مشي مشية ضايقت الكافر عمل موقف كده بطولي فالكافر اتضايق يعني فيه واحد بيسني على رسول الله اتضايق ان فيه واحدة لسة ما شاء الله متمسكة بلبسها
وازبة جدا ولا ينالون من عدو ميلا ونيلا دي شف نكرة. كلمة نايلان دي جت نكرة. ليه؟ حاجة عالية اوي عشان تقول لك ايه؟ ولو تغريدة. تغريدة كده بس. ضايقت حد بعيد عن ربنا. لمجرد بس ان في حد ما زال بينشر التوحيد وبيأكد على العفة
فهو الحياء بيأكد على معاني الاسلام ربنا بيعاملك ازاي بقى؟ الاوزاعي وابن مبارك بيقول لك ان الاية دي للمسلمين الى ان تقوم الساعة كل قطرة تبخرها شمس المشاق في سبيل الله ستجدها في ميزانك
فوالله بيعاملك معاملة خاصة سبحان الله قدم حرمة نفسك على حرمته سبحانه وتعالى. حتى اباحك انك عشان تحمي نفسك ان تذكره بما لا ينبغي ان تفعل الا من اكره الا من اكره وقلبه مطمئن بالايمان
يعني في واحد اجبر انه يقول كلمة الكفر خلاص قل ايه ده بيعاملك معاملة خاصة وعصم عرضك بايجاب الحد في اللي يقزف عرضك. حد قزف عرضك لا بيتجلد وعصم مالك اللي ييجي ناحيته تتقطع ايده. ياه! ليه؟ لانك انت حاجة تانية
ونص ركعات الصلاة عشان المشقة نسقطها عنك فانت مسافر اه لا لا لا خلاص صلي العصر اتنين واجمعوا كمان مع ايه؟ مع الضهر. خد ده اتنين وده اتنين واجمعهم مع بعض. ليه؟ انت غالي عندنا
ابقى انا مش هعرف اخلع والدنيا برد والشراب وبتاع امسح خلاص اقام مسح الخف مقام غسل الرجل. ليه؟ مقام غسل الرجل ليه؟ اشفاقا عليه انت لسه هتخلع وتتعب لا لا لا
واباح لك الميتة سدا لرمق وحفزا لصحتك ايه ده بقى ايه الجمال ده بقى بعد الكلام ده كله يسيبك لو مشكلة وبس كمان ده انت لو بعيد عن دينه خلاص وافتريت الكزب عليه
وكزبت بالرسول بتاعه وهممت بقتل محمد وهممت انك تخرجه من بلده وهممت انك تطعن في دين محمد وعملت كل بلية يقول لك ايه؟ ان ينتهوا يغفر لهم ما قد سلف. مش قال يغفر لهم طعنهم وما قد سلف. مش هنفتح الموضوع ده
فان تابوا واقاموا الصلاة واتوا الزكاة فاخوانكم في الدين مش هيبقى واحد عادي لا لا اخوك. هيبقى اخوك هيبقى زيك يا ابو بكر ليه لان الله يغير ولا يعاير والناس يعيرون ولا يغيرون
اسأل الله ان يرزقني واياكم حسن العمل وحسن الخلق وحسن الختام. وجزاكم الله خيرا